ན་ཆེན་བཅུད་ཀྱིས་གང་བའི་བུམ་པ་འདི། །བསོད་ནམས་ཚོགས་རྫོགས་རྒྱན་
གྱིས་བརྒྱན་པར་ཤོག །མངྒ་ལ་ཀུམྦྷ། འདམ་སྐྱེས་འདམ་གྱིས་མ་གོས་པདྨ་འདི། །འཁོར་བའི་ཉེས་པའི་སྐྱོན་ཀྱིས་མ་གོས་ཤོག །མངྒལ་པདྨ། གཡས་འཁྱིལ་ཤིན་ཏུ་དཀར་བའི་དུང་ཆེན་འདི། །སྨྲ་ངན་འཕམ་བྱེད་ཆོས་སྒྲ་
སྒྲོགས་པར་ཤོག །མངྒ་ལ་ཤཾ་ཁ། ཤིན་ཏུ་གསལ་བའི་མིག་ལྡན་གསེར་ཉ་འདི། །འཁོར་བའི་རྒྱ་མཚོ་ཆེ་ལས་སྒྲོལ་བར་ཤོག །མངྒ་ལ་ཉ་ཚ། རྒྱན་གྱིས་སྤྲས་པའི་རིན་ཆེན་གདུགས་མཛེས་འདི། །ཀུན་ལ་སྐྱབས་ཀྱི་དམ་པ་
བྱེད་པར་ཤོག །མངྒ་ལ་ཚ་ཏྲཾ་ཀ དམ་ཆོས་མི་ནུབ་རྒྱལ་མཚན་དམ་པ་འདི། །ཕྱོགས་བཅུར་ཆོས་ཀྱི་རྒྱལ་མཚན་འཛུགས་པར་ཤོག །མངྒ་ལ་དྷྭ་ཛ། ཞེས་པས་སོ། །དྲུག་པ་འདོད་ཡོན་ལྔ་ཡི་མཆོད་པ་ནི། ལག་པ་གཡོན་
པའི་ཁུ་ཚུར་གྱི་སྟེང་དུ་གཡས་པའི་ཐལ་མོ་གཤིབས་པ་ཁ་ཕྱིར་བསྟན་ནས་བཞག་པ་མེ་ལོང་གི་ཕྱག་རྒྱ་དང་། གཟུགས་ལ་རྣམ་གསུམ་ཤེས་བྱས་ནས། །ལྷ་རྣམས་ལ་ནི་དབུལ་བར་བྱ། །དེ་ཉིད་བཅོམ་ལྡན་རྒྱལ་པོ་ནི། །རྡོ་རྗེ་རྣམ་
771

མཎྜལ་སྒྲུབ་མཆོད་སྐོར་
སྣང་མངའ་བདག་ཉིད། །རཱུ་པ་ཀཱ་མ་གུ་ཎ། སིལ་སྙན་དབུལ་ཞིང༌། སྒྲ་ལ་རྣམ་གསུམ༴ །ལྷ་རྣམས་ལ་ནི༴ །དེ་ཉིད་བཅོམ་ལྡན་རྡོ་རྗེ་ཅན། །རྡོ་རྗེ་སེམས་དཔའ་གྲགས་ཆེན་པོ། །ཤབྡ་ཀཱ་མ་གུ་ཎ། དྲིའི་ཕྱག་རྒྱ་དང༌། དྲི་
ལ་རྣམ་གསུམ༴ །ལྷ་རྣམས་ལ་ནི༴ །དེ་ཉིད་བཅོམ་ལྡན་སངས་རྒྱས་ནི། །རིན་ཆེན་ཕུང་པོར་རབ་ཏུ་གྲགས། །གནྡྷ་ཀཱ་མ་གུ་ཎ། རོའི་ཕྱག་རྒྱ་དང༌། རོ་ལ་རྣམ་གསུམ༴ །ལྷ་རྣམས་ལ་ནི༴ །དེ་ཉིད་བཅོམ་ལྡན་སྣ་ཚོགས་
ཉིད། །རྡོ་རྗེ་ཆོས་ནི་དེ་བཞིན་གཤེགས། །ར་ས་ཀཱ་མ་གུ་ཎ། གོས་ཀྱི་ཕྱག་རྒྱ་དང༌། རེག་ལ་རྣམ་གསུམ་ཤེས་བྱས་ནས། །ལྷ་རྣམས་ལ་ནི་དབུལ་བར་བྱ། །དེ་ཉིད་བཅོམ་ལྡན་སྣ་ཚོགས་པ། །འདོད་ཡོན་འབྲས་བུ་སྟེར་བ་
པོ། །སྤརྨེ་ཀཱ་མ་གུ་ཎ་ཞེས་པས་དབུལ་ལོ། །བཞི་པ་གསང་བ་དང་དེ་ཁོ་ན་ཉིད་ཀྱི་མཆོད་པ་ནི། རྫས་འདི་དག་དངོས་སུ་ཡོད་ན་བདུད་རྩི་ལྟར་བྱིན་གྱིས་བརླབ། མེད་ན་བསམས་ལ། ཞིང་ཁམས་རྒྱ་མཚོ་དགེ་ཚོགས་རྒྱ་མཚོ་
ལས། །བྱུང་བའི་རྣམ་དག་མཆོད་སྤྲིན་རྒྱ་མཚོ་དང༌། །ལུས་ཅན་རྒྱ་མཚོའི་རཀྟ་རྣམ་དག་པའི། །བདུད་རྩིས་རྒྱལ་བ་རྒྱ་མཚོའི་དཀྱིལ་འཁོར་མཆོད། །རཀྟ་ཨ་མྲྀ་ཏ། དེ་བཞིན་དུ་གོང་འོག་རྣམས་འདྲ་བ་ལ། རཀྟ་ཞེས་པའི་
ཚབ་ཏུ། ཀླད་རྒྱས། ཧ་ཡ། དྲི་མ། སྱེ་ཡ། བྱང་སེམས། ཤུདྡྷ། པགས་པ། སང་ཎི། དྲི་ཆེན། ར་ས། རང་བྱུང་། མེ་ས། དྲི་ཆུ། རཱ་ག ཤ་ཆེན། མཱཾ་ས། གཤེར་བ། ཙ་ཏུརྦ་མ། ཀྲ་ཁཾ། བ་ལ། རྐང་
772

আ
།མར། ཏ་མ་ཏ། མར་ཁུ། ནི་རཾ་སེ། སོ་སེན། ཀ་པཱུ་རི། ཚ་བ། ད་ན། ཁ་ཆུ། སྠི་ཏ། ཁུ་བ། ཏ་ན་བ་ཏི། ཞེས་དང༌། རྡོ་རྗེ་ཐལ་མོའི་ཕྱག་རྒྱས་དབུལ་ལོ། །དེ་ནས་རང་རང་གི་ས་
བོན་ལས་གླིང་བུ་མ་ལ་སོགས་པའི་ལྷ་མོ་བརྒྱད་སྤྲུལ་ཏེ་མཆོད་པར་བསམ་ཞིང༌། ཟླ་བའི་མདོག་མཚུངས་རྡོ་རྗེ་གླིང་བུ་མ། །སྣ་ཚོགས་གོས་དང་རྒྱན་གྱིས་རབ་སྒེག་མ། །ནམ་མཁའ་གང་བར་སེམས་ཀྱིས་རབ་སྤྲུལ་
ཏེ། །དཀྱིལ་འཁོར་ལྷ་ཚོགས་གླིང་བུའི་སྒྲ་ཡིས་མཆོད། །བཾ་སྱེ། ཚིག་རྐང་པ་བར་བ་གཉིས་འདྲ་བ་ལ། གསེར་གྱི་མདོག་ཅན་རྡོ་རྗེ་པི་ཝང་མ། །སྣ་ཚོགས་གོས་དང༴ །ནམ་མཁའ་གང་བར༴ །དཀྱིལ་འཁོར་ལྷ་ཚོགསོོ་པི་
ཝང་སྒྲ་ཡིས་མཆོད། །ཝཱི་ཎི། ཉི་མའི་མདོག་ཅན་རྡོ་རྗེ་རྔ་ཟླུམ་མ། །སྣ་ཚོགས་གོས་དང༴ །ནམ་མཁའ་གང་བར༴ །དཀྱིལ་འཁོར་ལྷ་ཚོགས་རྔ་ཟླུམ་སྒྲ་ཡིས་མཆོད། །མུརྫ། མརྒད་མདོག་ཅན་རྡོ་རྗེ་རྫ་རྔ་མ། །སྣ་ཚོགས་
གོས་དང༴ །ནམ་མཁའ་གང་བར༴ །དཀྱིལ་འཁོར་ལྷ་ཚོགས་རྫ་རྔའི་སྒྲ་ཡིས་མཆོད། །མྲྀ་ཏངྒེ། ཀུ་མུད་མདོག་ཅན་རྡོ་རྗེ་མེ་ཏོག་མ། །སྣ་ཚོགས་གོས་དང༴ །ནམ་མཁའ་གང་བར༴ །དཀྱིལ་འཁོར་ལྷ་ཚོགས་མེ་ཏོག་སིལ་
མས་མཆོད། །པུཥྤ། དབང་སྔོན་མདོག་ཅན་རྡོ་རྗེ་བདུག་སྤོས་མ། །སྣ་ཚོགས་གོས་དང༴ ནམ་མཁའ་གང་བར༴ །དཀྱིལ་འཁོར་ལྷ་ཚོགས་བདུག་སྤོས་སྤྲིན་གྱིས་མཆོད། །དྷཱུ་པེ། གསེར་བཟང་མདོག་ཅན་རྡོ་རྗེ་མར་མེ་

མཎྜལ་སྒྲུབ་མཆོད་སྐོར་
མ། །སྣ་ཚོགས་གོས་དང༴ །ནམ་མཁའ་གང་བར༴ །དཀྱིལ་འཁོར་ལྷ་ཚོགས་མར་མེའི་ཕྲེང་བས་མཆོད། །ཨཱ་ལོ་ཀེ། ལི་ཁྲིའི་མདོག་ཅན་རྡོ་རྗེ་དྲི་ཆབ་མ། །སྣ་ཚོགས་གོས་དང་རྒྱན་གྱིས་རབ་སྒེག་མ། །ནམ་མཁའ་གང་
བར་སེམས་ཀྱིས་རབ་སྤྲུལ་ཏེ། །དཀྱིལ་འཁོར་ལྷ་ཚོགས་དྲི་ཞིམ་ཆུ་ཡིས་མཆོད། །གནྡྷ། ཞེས་པས་དབུལ་ལོ། །ལྔ་པ་བླ་ན་མེད་པའི་མཆོད་པ་ནི། ལུས་མཉམ་གཞག་གི་ཕྱག་རྒྱ་དང་ལྡན་པར་བྱས་ཏེ། མཆོད་བྱ་མཆོད་བྱེད་
མཆོད་པ་རྣམས་རང་བཞིིན་གྱིས་མི་དམིགས་པར་བསམས་ལ་ཅུང་ཟད་ཅིག་མཉམ་པར་བཞྀག་ཅིང༌། རྡོ་རྗེ་ཐེག་པ་མཉེས་བྱེད་པ། །འདི་ནི་དོན་དམ་མཆོད་པ་ཡིན། །གང་གིས་རྣམ་རྟོག་རྣམ་སྤངས་ཏེ། །བྱང་ཆུབ་སེམས་ནི་རྣམ་
བསྒོམ་ཞིང༌། །ལུས་དང་སེམས་ནི་རྣམ་དག་པ། །དེ་ཡི་མཆོད་པ་བླ་ན་མེད། །སེམས་ཅན་གང་གིས་དབུ་མ་ཡི། །ཐེག་པ་བསྒོམ་པ་མ་བསྒོམས་ན། །ཐེག་པ་དམན་ལ་ལྷག་པར་མོས། །དེ་ཡིས་མཆོད་པ་ཀུན་རྫོབ་
ཡིན། །ཞེས་བརྗོད་དོ། །དྲུག་པ་བསྟོད་པའི་མཆོད་པ་ནི། _ རྡོ་རྗེ་དྲིལ་བུ་འཛིན་པས། མཉམ་ཉིད་མི་གཡོ་མཉམ་ཉིད་མཆོག་གི་ཆོས་ཉིད་ཅན། །ཐུགས་རྗེའི་བདག་ཉིད་འགྲོ་བའི་སྡུག་བསྔལ་སེལ་བར་མཛད། །ཡོན་ཏན་མཐའ་
ཡས་དངོས་གྲུབ་ཐམས་ཅད་སྦྱིན་མཛད་པ། །དྲི་མེད་མི་གཡོ་མཉམ་ཉིད་དམ་པའི་མཆོག་ཆོས་ཅན། །ཡོན་ཏན་ཤིན་ཏུ་ཕྲ་བའི་ཆ་ལའང་ཚད་མེད་དེ། །དཔེ་ནི་ནམ་མཁའ་དང་ཡང་བསྒྲུན་དུ་ཡོད་མ་ཡིན། །དངོས་གྲུབ་མཐའ་ཡས་
774

སོ་བཞི་
আ
།དཔག་མེད་དཔེ་དང་བྲལ་བ་རྣམས། །སེམས་ཅན་ཁམས་ལ་དངོས་གྲུབ་མཆོག་རྣམས་ངེས་པར་སྩོལ། །རྟག་ཏུ་དྲི་མ་མེད་པ་ཐུགས་རྗེའི་ཤུགས་ལས་བྱུང༌། །སྨོན་ལམ་གྲུབ་པ་འགག་པ་མེད་པའི་
ཆོས་ཉིད་ཅན། །འགྲོ་བའི་དོན་སྒྲུབ་རབ་ཏུ་བརྩོན་པ་མཐའ་ཡས་པ། །ཐུགས་རྗེ་ཆེན་པོའི་བདག་ཉིད་རྟག་ཏུ་རྣམ་པར་སྣང་། །ཚད་མེད་ཚད་དང་བྲལ་བ་ཤིན་ཏུ་རྫོགས་པ་ཡི། །བདེ་བར་གཤེགས་པའི་གོ་འཕང་དམ་པ་བརྙེས་
གྱུར་ཀྱང་། །ཁམས་གསུམ་རྣམས་ལ་དངོས་གྲུབ་མཆོག་རྣམས་སྩོལ་མཛད་པའི། །ཐུགས་རྗེའི་སྤྱོད་པ་མི་གཡོ་འགག་པར་ཡང་མི་འགྱུར། །ཨེ་མ་ཧོ་ཤིན་ཏུ་བཟང་པོའི་ཆོས་ཉིད་མཆོག་དང་ལྡན། །མཆོག་སྦྱིན་རྣམས་ཀྱི་ནང་ན་
གོང་འཕང་མཆོག་བརྙེས་པ། །ཁམས་གསུམ་ཀུན་ལ་རྟག་ཏུ་དངོས་གྲུབ་མཆོག་སྩོལ་མཛད། །མགོན་པོ་དུས་གསུམ་སྒྲིབ་པ་མེད་པར་རབ་མཁྱེན་པས། །དམ་ཚིག་མཆོག་གསུམ་དངོས་གྲུབ་དམ་པ་བདག་ལ་སྩོལ། །འདི་ནི་
སངས་རྒྱས་ཐམས་ཅད་ཀྱི། །ཡང་དག་ཡོན་ཏན་རྒྱལ་ཆེ་སྟེ། །ལན་ཅིག་ཙམ་ཞིག་བརྗོད་པས་ཀྱང༌། །སངས་རྒྱས་ཐམས་ཅད་འགྲུབ་པར་འགྱུར། །ཞེས་པས་ཀྱང་བསྟོད་དོ། །བདུན་པ་བཀྲ་ཤིས་ཀྱི་གླུ་བླངས་པས་བསྟོད་པ་
ནི། རྡོ་རྗེ་དྲིལ་བུ་འཛིན་པས། ཎ་མ་ཧཱུྃ་ཀ་ར་ཎ་བྷུ་རུ། སེ་ཛི་བི་སདྡྷ། ཨུ་ཏ་ཏ་རུ། ཏེ་ན་ཧཱུྃ། ཏེ་ན་ཧཱུྃ། ཏེ་ན་ཏེ་ཏེ་ཧཱུྃ། ངྷི་བ་ལ། སུ་སད་ཁེ་དེ་ཧ་དྷ་རུ། སརྻ་སྭ་སུ་བོ་དྷི་ཙིནྡྷ་མུ་ཧཱུྃ། ཏེ་ན་ཧཱུྃ། ཏེ་ན་ཧཱུྃ། ཏེ་ན་ཏེ་ཏེ
775

མཎྜལ་སྒྲུབ་མཆོད་སྐོར་
ཧཱུྃ། དཾ་དྷ་ལི་ཀ་ཎ་ཡོ་ཨུ་དྷ་རུ་གྷ་ཊ་བཛྲ་མུཏྟ་རུ། ཏེ་ན་ཧཱུྃ་ཏེ་ན་ཧཱུྃ། ཏེ་ན་ཏེ་ཏེ་ཧཱུྃ། མཱ་ཡ་བྷི་ངྷི་ཧི་ལིན་ཛ་གུ། སོ་ཨི་ཨ་ཀ་རན་རུ་བི། ཏེ་ན་ཧཱུྃ་ཏེ་ན་ཧཱུྃ། ཏེ་ན་ཏེ་ཏེ་ཧཱུྃ། ཞེས་བརྗོད་དོ། །དྲུག་པ་རྒྱུན་བཤགས་བྱ་བ་
ནི། ལུས་ཙོག་པུར་འདུག་ཐལ་མོ་སྦྱར་ཏེ། སྒྲུབ་ཐབས་ལྟར་རྒྱུན་བཤགས་ལན་གསུམ་བརྗོད་དོ། །བདུན་པ་སྡོམ་པ་བཟུང་བ་ལ་གཉིས། རིགས་ལྔ་སྤྱི་དང་ཁྱད་པར་གྱི་སྡོམ་པ་བཟུང་བ་དང༌། དམ་ཚིག་གི་ཚོགས་གཞན་དྲན་
པར་བྱ་བའོ། །དང་པོ་ནི། སྒྲུབ་ཐབས་ལྟར་སྡོམ་པ་བཟུང་བ་ལན་གསུམ་བྱའོ། །གཉིས་པ་ལ་གཉིས། སྤང་བྱ་སྤང་བར་བསླབ་པ་དང༌། བསྟེན་བྱ་བསྟེན་པ་ལ་བསླབ་པའོ། །དང་པོ་ནི། བདག་གི་སྤང་བྱའི་བསླབ་པ་རྣམས་
འདི་དག་ཡིན་སྙམ་དུ་དྲན་པར་བྱས་ལ། ངག་ཏུ་རྩ་ལྟུང་བཅུ་བཞི་ཡན་ལག་གི་ལྟུང་བ་དང་བཅས་པའི་གཞུང་བརྗོད་པར་བྱའོ། །གཉིས་པ་ནི། ལས་དང་པོ་པའི་དམ་ཚིག་རྣམས་དྲན་ཞིང༌། རྡོ་རྗེ་གུར་ནས་འབྱུང་བའི་ཚིག་བརྗོད་
པར་བྱའོ། །དམ་ཚིག་དང་སྡོམ་པ་འཛིན་པ་ནི། _མཆོད་པའི་མཆོག་ཡིན་པའི་ཕྱིར། བླ་མ་གོང་མས་མཆོད་པའི་ཁོངས་སུ་བསྡུས་སོ། །དེ་ནས་གཏོར་མ་གཏོང་བ་ནི། འཇིག་རྟེན་དང་འཇིག་རྟེན་ལས་འདས་པ་གཉིས་ཀ་ལ་
འབུལ་ཏེ། དེའི་ཆོ་ག་ཡང་སྒྲུབ་ཐབས་དང་གཏོར་ཆོག་ལས་ཤེས་པར་བྱ་ཞིང༌། ཚོགས་ཀྱི་འཁོར་ལོ་དང་འབྲེལ་ན་དེའི་བྱ་བ་རྣམས་རྫོགས་པར་བྱའོ། །བརྒྱད་པ་སླར་ཡང་མཆོད་བསྟོད་བྱ་བ་ནི། གཏང་རག་གི་མཆོང་པའི་
776

আ
།ཕྱིར། མཆོད་པ་རྣམས་བསང་སྦྱངས་བྱིན་གྱིས་བརླབས་ལ། ཆུ་བཞི་ནས་རོལ་མོའི་བར་སྔགས་ཙམ་གྱིས་དབུལ་བ་ཕྱི་དང། ལྷ་སོ་སོའི་ས་བོན་གྱི་མཇུག་ཏུ་འབྲུ་གསུམ་བཏགས་ལ་བདུད་རྩིས་
གཏོར་བ་ནང་དང༌། གླིང་བུ་མ་ལ་སོགས་པ་བརྒྱད་ཀྱི་ཡིད་ལས་བྱུང་བའི་མཆོད་པས་མཆོད་ནས། སྟོང་པའི་སྙིང་པོར་ཕྱག་འཚལ་བསྟོད། །ལ་སོགས་པ་བརྗོད་པར་བྱའོ། །དགུ་པ་དངོས་གྲུབ་བླང་བ་ནི། བླ་མ་དང་ཡི་དམ་
དཀྱིལ་འཁོར་གྱི་ལྷ་ཚོགས་ཐམས་ཅད་བདག་ཅག་ལ་དགོངས་སུ་གསོལ། བདག་གིས་བདེ་བར་གཤེགས་པའི་གསུང་རབ་ལས་འབྱུང་བ་བཞིན། རིམ་པ་གཉིས་ཀྱི་རྣལ་འབྱོར་བསྒོམ་པ་དང༌། སྔགས་ཀྱི་བཟླས་པ་
ཟླདང༌། དཀྱིལ་འཁོར་སྒྲུབ་ཅིང་མཆོད་པ་དང༌། དམ་ཚིག་དང་སྡོམ་པ་ཡང་དག་པར་བླངས་པའི་བྱིན་རླབས་ལ་བརྟེན་ནས། བདག་ཅག་འཁོར་དང་བཅས་པའི་སྔོན་གྱི་ལས་དང་འཕྲལ་གྱི་རྐྱེན་ལས་གྱུར་པའི་ནད་དང༌། སྡུག་
བསྔལ་དང༌། མི་དང་མིི་མ་ཡིན་པའི་གནོད་པ་དང༌། བར་དུ་གཅོད་པ་ཐམས་ཅད་ཉེ་བར་ཞི་བར་བྱིན་གྱིས་བརླབ་ཏུ་གསོལ། བདག་ཅག་གི་ཚེ་དང༌། དཔལ་དང༌། འབྱོར་པ་དང༌། དབང་ཕྱུག་དང༌། ཡོན་ཏན་དང༌། ཕྲིན་
ལས་རྣམ་པར་རྒྱས་ནས། བདེ་བར་གཤེགས་པའི་བསྟན་པ་དང་། སེམས་ཅན་དཔག་ཏུ་མེད་པ་ལ་ཕན་པ་རྒྱ་ཆེན་པོ་འབྱུང་བར་བྱིན་གྱིས་བརླབ་ཏུ་གསོལ། དེ་ལ་བརྟེན་ནས་བླ་མ་དམ་པ་རྣམས་ཀྱི་ཐུགས་ཀྱི་དགོངས་པ་ཡོངས་སུ་
777

རྫོགས་ཤིང༌། བདག་གི་བསམ་སྦྱོར་ཐམས་ཅད་ཆོས་བཞིན་དུ་འགྲུབ་པ་དང༌། མཐར་ཐུག་རྡོ་རྗེ་འཆང་ཆེན་པོའི་གོ་འཕང་མྱུར་དུ་ཐོབ་པར་བྱིན་གྱིས་བརླབ་ཏུ་གསོལ། ཞེས་ལན་གསུམ་གསོལ་བ་གདབ་བོ། །བཅུ་པ་བཟོད་པར་
གསོལ་ཞིང་གཤེགས་སུ་གསོལ་བ་ནི། ཡི་གེ་བརྒྱ་པ་ལན་གསུམ་བརྗོད་ཅིང༌། མ་འབྱོར་པ་དང་ཉམས་པ་དང༌། །ཞེས་སོགས་ཀྱིས་ནོངས་པ་བཟོད་པར་གསོལ་ཞིང༌། གཡོན་པའི་རྡོ་རྗེ་ཁུ་ཚུར་སྙིང་གར་བཞག ལག་པ་
གཡས་པ་བརྐྱངས་པ་ས་ལ་བཞག་ནས། ཨོཾ་ཁྱེད་ཀྱིས་སེམས་ཅན་དོན་ཀུན་མཛད། །སོགས་དང་བཛྲ་མཿཞེས་པས་ཡེ་ཤེས་པ་རང་བཞིན་གྱི་གནས་སུ་གཤེགས། ཨོྃ་པདྨ་ཏིཥྛ་ཧཱུྃ་སྭཱ་ཧཱ། ཞེས་པས་དམ་ཚིག་པ་བདག་ལ་བསྡུས་
ཏེ། ལས་ཀྱི་རྗེས་མི་མངོན་པར་བྱ་ཞིང༌། དགེ་བའི་རྩ་བ་རྡོ་རྗེ་འཆང་གི་སར་བསྔོས་ལ། སྤྱོད་ལམ་ཐམས་ཅད་དུ་ལྷའི་ང་རྒྱལ་དུ་གནས་པར་བྱའོ། །དཀྱིལ་འཁོར་རྒྱ་མཚོའི་ལྷ་ཚོགས་མཐའ་དག་ལ། །རྒྱུད་སྡེ་རྒྱ་མཚོའི་
དགོངས་པ་ཇི་བཞིན་དུ། །མཆོད་སྤྲིན་རྒྱ་མཚོའི་མཆོད་པ་འདི་ཕུལ་བས། །བསོད་ནམས་རྒྱ་མཚོའི་དཔལ་གྱིས་འབྱོར་པརཤོག །དཔལ་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོའི་མཆོད་པའི་ཆོ་ག་འདི་ཡང༌། རྒྱུད་སྡེ་འཛིན་པ་
ཀུན་དགའ་གཞོན་ནུ་ལ་སོགས་པ་དོན་གཉེར་མང་པོས་བསྐུལ་བའི་ངོར། རིག་པ་འཛིན་པའི་སྡེ་སྣོད་རྒྱ་མཚོའི་ཕ་རོལ་དུ་སོན་པ་ཆོས་ཀྱི་རྗེ་ཡེ་ཤེས་ཞབས་ཀྱི་བཀའ་དྲིན་ལས་རྒྱུད་གསུམ་གདམས་ངག་དང་བཅས་པའིི་ཚུལ་ཅུང་ཟད་
མཎྜལ་སྒྲུབ་མཆོད་སྐོར་

སོ་དྲུག་བྱོན།
আ
།རིག་པ། ཤཱཀྱའི་དགེ་སློང་ཀུན་དགའ་བཟང་པོས་རིན་ཆེན་འབར་བ་དང་། བཟང་པོ་ཡོངས་བཟུང་གི་མཆོད་པའི་སྐབས་དང༌། རྒྱུད་ཀྱི་བརྟག་པ་དགུ་པ་རྩ་འགྲེལ་གཉིས་ལ་གཞི་བྱས། བླ་མ་དམ་
པའི་ཕྱག་བཞེས་ཀྱིས་བརྒྱན་ནས། དགའ་བའི་ལོ་ཆོ་འཕྲུལ་ཆེན་པོའི་ཟླ་བའི་བཅུ་གསུམ་ལ། དཔལ་ལྡན་ས་སྐྱའི་ཆོས་གྲྭ་ཆེན་པོར་སྦྱར་བའི་ཡི་གེ་པ་ནི་མདོ་སྟོད་པ་ཀུན་དགའ་གཞོན་ནུ་ཞེས་པས་བགྱིས་སོ།།
།།ཨི་དཾ་ཤཱ་ས་
ནཤྩ་སརྦ་སཏྭ་ཧི༌ཏོ༌